ai4bharat/Pralekha huggingface dataset:
ஊரக வளர்ச்சி அமைச்சகம்
பிரதமரின் கிராமப்புற வீட்டு வசதித் திட்டப் பயனாளிகள்
கிராமப்புறங்களில் "அனைவருக்கும் வீடு" என்ற இலக்கை அடைவதற்காக, 2024 மார்ச் மாதத்திற்குள் அடிப்படை வசதிகளுடன் கூடிய, 2.95 கோடி வீடுகளைக் கட்டுவதற்கான இலக்குடன் தகுதியான கிராமப்புற குடும்பங்களுக்கு உதவி வழங்கும் திட்டம் செயல்படுத்தப்படுகிறது. ஊரக வளர்ச்சி அமைச்சகத்தால் 2016 ஏப்ரல் 1 முதல் பிரதம மந்திரி ஆவாஸ் யோஜனா - கிராமின்  எனப்படும் பிரதமரின் கிராமப்புற வீட்டு வசதித் திட்டம் செயல்படுத்தப்பட்டு வருகிறது.
2.95 கோடி வீடுகள் இலக்கு நிர்ணயிக்கப்பட்டதில், பல்வேறு மாநிலங்கள் மற்றும் யூனியன் பிரதேசங்களில் முழுமையான இலக்காக மொத்தம் 2.92 கோடி வீடுகளைக் கட்ட ஒப்புதல் அளிக்கப்பட்டுள்ளது. மேலும் 19.07.2023 நிலவரப்படி 2.41 கோடி வீடுகள் கட்டி முடிக்கப்பட்டுள்ளன.
2011-ஆம் ஆண்டு சமூக பொருளாதார சாதிவாரிக் கணக்கெடுப்பின்  கீழ் நிர்ணயிக்கப்பட்ட வீட்டுவசதி அளவீடுகளின் அடிப்படையில் பிரதமரின் வீட்டுவசதித் திட்டத்தின் கீழ் பயனாளிகள் அடையாளம் காணப்பட்டுள்ளனர். கிராம சபையின் முறையான சரிபார்ப்பு மற்றும் மேல்முறையீட்டு செயல்முறைகளுக்குப் பிறகு, கிராம பஞ்சாயத்து வாரியாக நிரந்தர பட்டியல்  தயாரிக்கப்படுகிறது. 19.07.2023 நிலவரப்படி, மொத்தம் 2.04 கோடி குடும்பங்கள் அடையாளம் காணப்பட்டு பி.டபிள்யூ.எல் எனப்படும் நிரந்தர காத்திருப்புப் பட்டியலில் சேர்க்கப்பட்டுள்ளன.
பி.எம்.ஏ.ஒய்-ஜி எனப்படும் பிரதமரின் கிராமப்புற வீட்டு வசதித் திட்டக் கண்காணிப்பு என்பது தரவுகளைப் பயன்படுத்தி பணிகளின் முன்னேற்றத்தைப் பதிவு செய்வதன் மூலம் செய்யப்படுகிறது.
ஊரக வளர்ச்சி அமைச்சகத்தின் தேசிய அளவிலான கண்காணிப்பு அமைப்பு, பிரதமரின் வீட்டுவசதித் திட்டம் உள்ளிட்ட ஊரக வளர்ச்சித் திட்டங்களின் செயலாக்கத்தை வழக்கமாக மதிப்பீடு செய்கிறது.
இத்தகவலை மத்திய ஊரக வளர்ச்சித் துறை இணையமைச்சர் சாத்வி நிரஞ்சன் ஜோதி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
புவி அறிவியல் அமைச்சகம்
ஜூன் 21-ஆம் தேதி வரை தென்மேற்கு பருவமழை முன்னேற வாய்ப்பில்லை என்று எதிர்பார்க்கப்படுகிறது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- தற்போதைய வானிலை நிலவரப்படி, ஜூன் 21-ஆம் தேதி வரை தென்மேற்குப் பருவமழை மேலும் முன்னேற வாய்ப்பில்லை என்று தெரிகிறது. அதற்குப் பிறகு, இது உத்தரப்பிரதேசத்தின் சில பகுதிகள், மேற்கு இமாலயப்பிராந்தியத்தின் சில பகுதிகளில், ஜூன் 22-24-ல் மேலும் முன்னேறுவதற்கான சாதகமான சூழல் உருவாகியுள்ளது.
- ஜூன் 25-ம் தேதி வாக்கில், தென்மேற்குப் பருவமழை, தேசிய தலைநகரப் பகுதி உள்ளிட்ட ஹரியானாவை அடையும் என்று எதிர்பார்க்கப்படுகிறது.
- தென்மேற்குப் பருவமழையின் வடஎல்லை, கண்ட்லா, அகமதாபாத், இந்தூர், ரெய்சென், கஜூராஹோ, ஃபதேபூர், பரேஜ் வழியாக தொடர்ந்து செல்லும்.
- வடமேற்கு இந்தியப் பகுதிகளில்  அடுத்த நான்கு ஐந்து தினங்களில் பரவலாக மழை பெய்யக்கூடும்.
|
பிரதமர் அலுவலகம்
|
நாடாளுமன்ற மழைக்காலக் கூட்டத்தொடர் தொடங்குவதையொட்டி பிரதமர் விடுத்துள்ள அறிக்கை
நாடாளுமன்றத்தின் மழைக்காலக் கூட்டத்தொடரில், நாட்டுக்குத் தேவையான பல்வேறு விஷயங்கள் குறித்து, விரிவாக விவாதிக்க வேண்டிய அவசியம் நிலவுகிறது. ஆழமான விவாதத்தின்போது, அவையில் அனுபவமிக்க மூத்த உறுப்பினர்கள் தெரிவிக்கும் மிகச்சிறந்த கருத்துகள் நாட்டுக்கு அதிகப் பலனை அளிக்கக்கூடியதாக அமையும். அரசின் முடிவுகள் மற்றும் கொள்கைகள்மீது, தரமான ஆலோசனைகளையும் அரசால் பெறமுடியும். அனைத்து அரசியல் கட்சிகளும், நாடாளுமன்ற அவைகளின் நேரத்தை அதிகபட்சமாக பயன்படுத்தி, முக்கியப் பணிகளை மேற்கொள்ளமுடியும் என்று நான் நம்புகிறேன். ஒவ்வொருவரும் முழுமையாக ஒத்துழைப்பு அளித்து செயல்படும்போது, நாடாளுமன்ற நடவடிக்கைகள் உத்வேகம் அளிப்பதாகவும், மாநில சட்டமன்றங்களுக்கு எடுத்துக்காட்டாகவும் திகழும் என்பதை நிரூபிக்கமுடியும். அனைத்து அரசியல் கட்சிகளும், இதைச் செய்யும் என்று நான் நம்புகிறேன். ஒவ்வொரு முறையும், நான் எனது நம்பிக்கையையும், விருப்பத்தையும் தெரிவிப்பதுடன், அதற்கான முயற்சிகளையும் மேற்கொண்டுள்ளேன். இந்த முறையும், நான் எனது நம்பிக்கையை மீண்டும் சமர்ப்பிக்கிறேன். நாம் அனைவரும் இதற்காக பாடுபடுவதுடன், அயராத முயற்சிகளையும் மேற்கொள்வோம். எந்த அரசியல் கட்சியோ அல்லது உறுப்பினரோ எழுப்பும் எந்தப் பிரச்சினைக் குறித்தும் விவாதிக்க அரசு தயாராக உள்ளது. இந்த மழைக் காலத்தில், நாட்டின் சில பகுதிகளில் பலத்த மழை காரணமாக பெரும் சவால்கள் எழுந்துள்ளன. அதேசமயம், இதரப் பகுதிகளில் மழைப் பற்றாக்குறை நிலவுகிறது. எனவே, இத்தகைய விஷயங்கள் குறித்து அவையில் விவாதிப்பது மிகவும் பொருத்தமாக இருக்கும் என்று நான் நம்புகிறேன்.
மிக்க நன்றி !
==============
குறு சிறு மற்றும் நடுத்தர தொழில் துறை அமைச்சகம்
நாட்டின் உள்நாட்டு உற்பத்தியில் எம்எஸ்எம்இ-க்கள் மற்றும் குடிசைத் தொழில்களின் பங்களிப்பு
மத்திய புள்ளியியல் மற்றும் திட்ட செயலாக்கத்துறை அளித்துள்ள தகவலின்படி, நாட்டின் மொத்த உள்நாட்டு உற்பத்தியில், குறு, சிறு மற்றும் நடுத்தர நிறுவனங்களில் சேர்க்கப்பட்ட மொத்த மதிப்பின் பங்களிப்பு 2018-19ஆம் நிதியாண்டில் 30.50 சதவீதமாகவும், 2019-20ஆம் நிதியாண்டில் 30.50 சதவீதமாகவும், 2020-21ஆம் நிதியாண்டில் 26.83 சதவீதமாக இருந்ததாக தெரிவிக்கப்பட்டுள்ளது.
புள்ளியியல் மற்றும் வர்த்தக நுண்ணறிவுத்துறை இயக்குநரகம் அளித்த தகவலின்படி இந்தியாவின் ஒட்டுமொத்த ஏற்றுமதியில் சிறு, குறு மற்றும் நடுத்தர நிறுவனங்களின் பங்களிப்பு 2020-21-ஆம் நிதியாண்டில் 49.35 சதவீதமாகவும், 2020-21-ஆம் நிதியாண்டில் 45.03 சதவீதமாகவும், 2022-23-ஆம் நிதியாண்டின் ஆகஸ்ட் வரை 42.67 சதவீதமாகவும் இருந்ததாக தெரிவிக்கப்பட்டுள்ளது.
உதயம் இணையதள முன்பதிவின்படி, சிறு, குறு மற்றும் நடுத்தர நிறுவனங்களில் பணியாற்றிய நபர்களின் எண்ணிக்கை கடந்த 2019-20-ஆம் நிதியாண்டில் 65,64,458-ஆகவும் 2020-21-ஆம் நிதியாண்டில் 1,12,27,745-ஆகவும், 2021-22-ம் நிதியாண்டில் 1,30,19,919-ஆகவும், இருந்ததாக தெரிவிக்கப்பட்டுள்ளது. 2022-23-ஆம் நிதியாண்டின் டிசம்பர் 7-ம் தேதி வரை 84,23,452-ஆக இருந்ததாக குறிப்பிடப்பட்டுள்ளது.
குறு,சிறு மற்றும் நடுத்தர நிறுவனங்களின் வளர்ச்சியைக் கருத்தில் கொண்டு அத்துறைக்கான அமைச்சகம் நாடு முழுவதும் பிரதமரின் வேலைவாய்ப்பு உருவாக்குத் திட்டம், குறு மற்றும் சிறு நிறுவனங்களின் மேம்பாட்டுத்திட்டம் உள்ளிட்ட பல்வேறு திட்டங்களை செயல்படுத்தி வருகிறது. குறிப்பாக இந்நிறுவனங்களுக்கு ஆதரவளிக்கும் வகையில் மத்திய அரசு மேற்கொண்ட நடவடிக்கைகள் கீழ் வருமாறு பட்டியலிடப்பட்டுள்ளது
- எம்எஸ்எம்இ-க்கள் உள்ளிட்ட நிறுவனங்களுக்கு ரூ.5 லட்சம் கோடி மதிப்பிலான பிணையம் இல்லா கடன் வழங்கப்பட்டிருக்கிறது.
- ரூ.200 கோடி வரையிலான கொள்முதல்களுக்கு உலகளாவிய டெண்டர் கிடையாது.
- எம்எஸ்எம்இ-க்கள் தொழிலை எளிமையாக மேற்கொள்ள ஏதுவாக உதயம் இணையதள முன்பதிவு உதவுகிறது.
- எம்எஸ்எம்இ-க்களுக்கு வழங்கப்பட்டு வரும் வரிவிலக்கு 3 ஆண்டுகளுக்கு நீட்டிப்பு
மாநிலங்களவையில் இன்று எழுப்பப்பட்ட கேள்விக்கு குறு, சிறு மற்றும் நடுத்தர நிறுவனங்கள் துறை இணை அமைச்சர் திரு பானு பிரதாப் சிங் வர்மா எழுத்து மூலம் அளித்த பதிலில் இது தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884734
----
AP/ES/KPG/KRS
(Visitor Counter : 86
பெண்கள் மற்றும் குழந்தை நலன் அமைச்சகம்
சர்வதேச யோகா தினம் 2021-ன் போது நடைபெற்ற நிகழ்ச்சிகளில் 42,28,802 குழந்தைகள், 22,72,197 வளரிளம் பருவத்தினர், 17,37,440 கர்ப்பிணிப் பெண்கள் மற்றும் பாலூட்டும் தாய்மார்கள் பங்கேற்றனர்
சர்வதேச யோகா தினம் 2021-ன் போது நடைபெற்ற நிகழ்ச்சிகளில் 42,28,802 குழந்தைகள், 22,72,197 வளரிளம் பருவத்தினர், 17,37,440 கர்ப்பிணிப் பெண்கள் மற்றும் பாலூட்டும் தாய்மார்கள் தங்கள் ஆரோக்கியம் மற்றும் நல்வாழ்வை பேணுவதற்காக பங்கேற்றனர்.
மொத்தம் 32 லட்சத்திற்கும் அதிகமான கள பணியாளர்கள் மற்றும் 82 லட்சத்திற்கும் அதிகமான பயனாளிகள் யோகா நிகழ்ச்சிகளில் கலந்து கொண்டனர்.
22 லட்சத்திற்கும் அதிகமானோர் யோகா காணொலிகளை பதிவிறக்கம் செய்தனர். 24.64 லட்சம் பேர் யோகா காணொலிகளை பகிர்ந்தனர் மற்றும் 29.18 லட்சம் பேர் தங்களது மாநிலங்கள்/யூனியன் பிரதேசங்களில் யோகா நிகழ்ச்சிகளில் பங்கேற்றனர்.
யோகா தினத்தை அனுசரிக்குமாறும், பொது சுகாதாரம் மற்றும் நல்வாழ்வு துறையில் நீண்ட கால பலன்களை உறுதி செய்யுமாறும் அனைத்து மாநிலங்கள்/யூனியன் பிரதேச அரசுகளை மத்திய பெண்கள் மற்றும் குழந்தைகள் மேம்பாட்டு அமைச்சகம் கேட்டுக்கொண்டது. யோகா தின கொண்டாட்டங்களில் அதிகம் பேர் கலந்து கொள்வதை உறுதி செய்ய பல்வேறு நடவடிக்கைகளை மாநில அரசுகளும் இதர பங்குதாரர்களும் எடுத்தனர்.
கொவிட்-19 பெருந்தொற்றின் காரணமாக, தங்களது வீடுகளில் மட்டுமில்லாது அங்கன்வாடி மையங்களிலும் மக்கள் யோகா பயிற்சிகளில் ஈடுபட்டனர். கள பணியாளர்கள் மற்றும் பயனாளிகளை ஊக்கப்படுத்துவதற்காக, #BeWithYogaBeAtHome எனும் ஹேஷ்டேகும் அமைச்சகத்தால் வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729784
பிரதமர் அலுவலகம்
பாய் தரு சிங் ஜி-யின் 300வது பிறந்த தினத்தில் பிரதமர் மரியாதை
பாய் தரு சிங் ஜி-யின் 300வது பிறந்த தினத்தில், அவரை பிரதமர் திரு நரேந்திர மோடி வணங்கினார்.
டிவிட்டரில் அவர் விடுத்துள்ள செய்தியில், ‘‘300வது பிறந்தநாள் சிறப்பு நிகழ்ச்சியில், மிகச் சிறந்த பாய் தருண் சிங் ஜி-யை வணங்குகிறேன். தைரியம் மற்றும் அச்சமின்மையின் அர்த்தமாக அவரது பெயர் எப்போது இருக்கும். அவரது பண்பாடு மற்றும் நெறிமுறைகள் எப்போதும் பெருமை சேர்க்கும். அநீதிக்கு அவர் ஒருபோதும் தலைவணங்கியதில்லை. கோடிக்கணக்கானோரை, அவர் தொடர்ந்து ஊக்கப்படுத்துகிறார்’’ என குறிப்பிட்டுள்ளார்.
-----
(
பாதுகாப்பு அமைச்சகம்
பாதுகாப்புத்துறை அமைச்சர் திரு. ராஜ்நாத் சிங் செப்டம்பர் 2 மற்றும் 3 ஆகிய தேதிகளில் இலங்கைக்கு பயணம் செய்து பாதுகாப்பு உறவுகள் குறித்து ஆய்வு மேற்கொள்ளவுள்ளார்
பாதுகாப்பு அமைச்சர் திரு. ராஜ்நாத் சிங் 2023 செப்டம்பர் 02 மற்றும் 03 ஆகிய தேதிகளில் இலங்கைக்கு பயணம் மேற்கொள்கிறார். இந்தப் பயணத்தின் போது, திரு. ராஜ்நாத் சிங் இலங்கை அதிபரும், பாதுகாப்பு அமைச்சருமான திரு. ரணில் விக்கிரமசிங்க மற்றும் அந்நாட்டு பிரதமர் திரு தினேஷ் குணவர்தன ஆகியோரை சந்தித்து பேச்சுவார்த்தை நடத்துகிறார் . இலங்கையுடன் இந்தியாவின் பாதுகாப்பு உறவுகள் குறித்து இந்த சந்திப்பின் போது ஆலோசனை மேற்கொள்ளப்படவுள்ளது. இலங்கையின் மத்தியப் பகுதியில் உள்ள நுவரெலியா மற்றும் அந்நாட்டின் கிழக்குப் பகுதியில் அமைந்துள்ள திருகோணமலை ஆகிய இடங்களுக்கும் பாதுகாப்பு அமைச்சர் திரு ராஜ்நாத் சிங் பயணம் மேற்கொள்ளவுள்ளார்.
திரு ராஜ்நாத் சிங்கின் இந்தப் பயணம், இலங்கையுடன் தற்போதுள்ள நட்புறவை மேம்படுத்துவதில் இந்தியாவின் தொடர்ச்சியான நிலைப்பாட்டை மீண்டும் உறுதிசெய்யும். இரு நாடுகளுக்கும் இடையிலான வலுவான நட்புறவை மேம்படுத்துவதில் இது ஒரு முக்கியமான மைல் கல்லாக அமையும்.
நிதி அமைச்சகம்
வரி சிக்கல்களுக்கு தீர்வு காணும் விவாத் சே விஸ்வாஸ் திட்டத்தின் காலக்கெடு நீடிக்கப்பட்டுள்ளது
வரி செலுத்துவோர், விவாத் சே விஸ்வாஸ் திட்டத்தின் கீழ் வரி சிக்கல்களுக்கு தீர்வு காண்பதற்கான காலக்கெடு 2020 டிசம்பர் 31-ஆம் தேதியில் இருந்து 2021 மார்ச் 31-ஆம் தேதி வரை நீடிக்கப்பட்டுள்ளது.
இந்த திட்டத்தின் கீழ் நீட்டிக்கப்பட்டுள்ள காலக்கெடுவுக்குள் கூடுதல் கட்டணம் இல்லாமல் வரி செலுத்துவோர் பணம் செலுத்தலாம். வரி செலுத்துவோர், இந்த கூடுதல் சலுகையுடன் தங்கள் வரி சிக்கல்களுக்குத் தீர்வு காண முடியும்.
இந்த திட்டத்தின் கீழ் ஆவணத்தை தாக்கல் செய்வதற்கான கடைசி தேதியும் டிசம்பர் 31-ஆம் தேதி என அறிவிக்கப்பட்டுள்ளது. இந்த காலக்கெடுவுக்குள் தாக்கல் செய்யப்பட்ட ஆவணங்களுக்கான தொகைக்கு மட்டுமே கூடுதல் கட்டணங்கள் ஏதும் இன்றி செலுத்துவதற்கான காலக்கெடு 2021-ஆம் ஆண்டு மார்ச் 31-ஆம் தேதி வரை நீடிக்கப்பட்டுள்ளது.
இதற்கிடையே, இந்த திட்டத்தை விரைவு படுத்துவது குறித்து நாடு முழுவதும் உள்ள அனைத்து முதன்மை தலைமை வருமானவரித்துறை ஆணையர்கள், மத்திய நேரடி வரி வாரியத்தின் தலைவர் மற்றும் வாரிய உறுப்பினர்கள் உள்ளிட்டோரிடம் மத்திய நிதித்துறை செயலாளர் டாக்டர் அஜய் பூஷன் பாண்டே காணொலி வாயிலாக உயர்மட்ட ஆலோசனை மேற்கொண்டார்.
இந்த ஆய்வின் போது, விவாத் சே விஸ்வாஸ் திட்டத்தில் வருமான வரித்துறை மேற்கொண்ட நடவடிக்கைகள் குறித்து நித்துறை செயலாளர் ஆய்வு செய்தார்.
அப்போது அவர் கூறுகையில், வரி செலுத்துவோருக்கு இது மிகவும் பயனளிக்கும் என்றார். மேலும் அவர், “நாம் விவாத் சே விஸ்வாஸ் திட்டத்தை அதிக நம்பிக்கையுடனும், விடாமுயற்சியுடனும் முன்னெடுக்க வேண்டும். வரி செலுத்துவோர் நம்மிடம் உள்ள அனைத்து தேவையான வசதிகளையும் பெறும் வகையில் இது இருக்க வேண்டும்,” என்று கேட்டுக்கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1668005
பெட்ரோலியம் மற்றம் இயற்கை எரிவாயு அமைச்சகம்
நாட்டில் 5,000 அழுத்தமூட்டப்பட்ட உயிரி-எரிவாயு மையங்களை அமைக்க ரூ 2 லட்சம் கோடி முதலீடு செய்யப்படும்: அமைச்சர் திரு பிரதான்
அழுத்தமூட்டப்பட்ட உயிரி எரிவாயு உற்பத்தி மையங்களை நாடு முழுவதும் நிறுவுவதற்காக மத்திய பெட்ரோலியம் மற்றும் இயற்கை எரிவாயு அமைச்சகம், முன்னணி எண்ணெய் மற்றும் எரிவாயு சந்தைப்படுத்துதல் நிறுவனங்கள் மற்றும் தொழில்நுட்ப நிறுவனங்களுக்கிடையே புரிந்துணர்வு ஒப்பந்தம் ஒன்று இன்று கையெழுத்தானது.
கட்டுபடியாகக்கூடிய போக்குவரத்துக்கான நீடித்த மாற்று வழி திட்டத்தின் கீழ், மத்திய பெட்ரோலியம் மற்றும் இயற்கை எரிவாயு அமைச்சர் திரு தர்மேந்திர பிரதானின் முன்னிலையில் இந்த ஒப்பந்தம் கையெழுத்தானது.
நிகழ்ச்சியில் பேசிய அமைச்சர், நாட்டில் 5,000 அழுத்தமூட்டப்பட்ட உயிரி-எரிவாயு மையங்களை அமைக்க ரூ 2 லட்சம் கோடி முதலீடு செய்யப்படும் என்று கூறினார்.
ஜெபிஎம் குழுமம், அதானி கேஸ், டோரண்ட் கேஸ், பெட்ரோநெட் எல் என் ஜி, இந்தியன் ஆயில், பிராஜ் இண்டஸ்ட்ரீஸ், சீ ஈ ஐ டி கன்சல்டன்ட்ஸ் மற்றும் பாரத் எனெர்ஜி உள்ளிட்ட நிறுவனங்கள் இந்த ஒப்பந்தத்தில் கையெழுத்திட்டன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674428
பாதுகாப்பு அமைச்சகம்
பாதுகாப்புத்துறை அமைச்சர் திரு.ராஜ்நாத் சிங் ரஷ்யா பயணம்
இரண்டாம் உலகப் போர் வெற்றியின் 75ம் ஆண்டு விழாவை நினைவு கூறும் வகையில், ஷாங்காய் ஒத்துழைப்பு அமைப்பு  ஒட்டுமொத்த பாதுகாப்பு ஒருங்கிணைப்பு அமைப்பு , காமன்வெல்த் தனி நாடுகள்  ஆகியவற்றின் பாதுகாப்பு அமைச்சர்கள் கூட்டம் ரஷ்ய தலைநகர் மாஸ்கோவில் செப்டம்பர் 3ம் தேதி முதல் 5ம் தேதி வரை நடக்கிறது. இதில் பங்கேற்க பாதுகாப்புத்துறை அமைச்சர் ராஜ்நாத் சிங்குக்கு, ரஷ்ய பாதுகாப்புத்துறை அமைச்சர் ஜெனரல் செர்கே சோயிகு அழைப்பு விடுத்தார். இதையடுத்து பாதுகாப்புத்துறை ராஜ்நாத் சிங், நாளை முதல் செப்டம்பர் 5ம் தேதி வரை ரஷ்ய தலைநகர் மாஸ்கோவில் பயணம் மேற்கொள்ளவுள்ளார்.
இந்த பயணத்தில், ரஷ்ய பாதுகாப்புத்துறை அமைச்சர் ஜெனரல் செர்கே சோயிகு-ஐ, பாதுகாப்புத்துறை அமைச்சர் திரு.ராஜ்நாத் சிங் சந்தித்து இருதரப்பு ஒத்துழைப்பு குறித்து பேச்சுவார்த்தை நடத்துகிறார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1650490
---------
(Visitor Counter : 115
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனம் சென்னையில் இன்று கிராம ஊராட்சிகளுக்கு விழிப்புணர்வு ஏற்படுத்தும் வகையில் தன்னார்வதொண்டு நிறுவனங்களுக்கான இரண்டாவது சிறப்பு முகாமை நடத்தியது
இந்தியத் தர நிர்ணய அமைவனத்தின் சென்னைக் கிளை அலுவலகம் 21 செப்டம்பர் 2023 அன்று சென்னை பிஐஎஸ் அலுவலகத்தில் தன்னார்வத் தொண்டு நிறுவனங்களின் இரண்டாவது பயிற்சி வகுப்பை நடத்தியது. இப்பயிற்சியில் தென் மண்டலத்தைச் சேர்ந்த பல்வேறு தன்னார்வ தொண்டு நிறுவனங்களைச் சேர்ந்த சுமார் 27 பேர் கலந்து கொண்டனர். தன்னார்வத் தொண்டு நிறுவனங்களைச் சேர்ந்த தன்னார்வலர்களை ஈடுபடுத்துவதன் மூலம் கிராம ஊராட்சிகளின் தலைவர்கள் மற்றும் செயலாளர்களுக்கு இந்திய தரநிலைகள் மற்றும் தரமான சுற்றுச்சூழல் அமைப்பு குறித்து விழிப்புணர்வை ஏற்படுத்துதல் மற்றும் கிராம பஞ்சாயத்து அளவில் பல்வேறு திட்டங்கள் மற்றும் திட்டங்களை செயல்படுத்துவதற்காக இந்திய தரங்களைப் பயன்படுத்துவதற்கான திறன் மேம்பாடு போன்றவை இத்திட்டத்தின் நோக்கம் ஆகும்.
திரு. டி.ஜீவானந்தம், பி.ஐ.எஸ். சென்னை கிளை அலுவலகத்தின் இணை இயக்குநர் அனைவரையும் வரவேற்று, திட்டத்தின் நோக்கங்களை கோடிட்டுக் காட்டினார். இப்பயிற்சியின் தொழில்நுட்ப அமர்வை திரு.பி.ஜே.கௌதம் பி.ஐ.எஸ்ஸின் சென்னை கிளை அலுவலக இணை இயக்குநர் நடத்தினார்.
இந்திய தர நிர்ணய அமைவனம், பல்வேறு தர மேம்பாட்டு நடவடிக்கைகள் மூலம் தொழிற்சாலைகள், அரசு, கல்வியாளர்கள் மற்றும் நுகர்வோர் போன்ற பல்வேறு பங்குதாரர்களிடையே தரநிலைகள் குறித்த விழிப்புணர்வை ஏற்படுத்துகிறது. கிராம பஞ்சாயத்துகள் நாட்டின் உள்ளாட்சி அமைப்புகளின் அடித்தளமாகும். கிராம அளவில் பல்வேறு வளர்ச்சித் திட்டங்கள் மற்றும் திட்டங்களைத் திட்டமிடுவதிலும் செயல்படுத்துவதிலும் கிராமப் பஞ்சாயத்துகள் முக்கிய பங்கு வகிக்கின்றன. எனவே, இந்திய தர நிலைகள் மற்றும் அவற்றை செயல்படுத்துவது குறித்து கிராம பஞ்சாயத்துகளுக்கு விழிப்புணர்வை ஏற்படுத்துவது ஒரு முக்கிய அம்சமாகும்.
இந்திய தர நிர்ணய அமைவனம் - சென்னைக் கிளை, பல்வேறு அரசுத் திட்டங்கள் மற்றும் திட்டங்களைச் செயல்படுத்துவதில் இந்தியத் தரநிலைகளைப் பயன்படுத்துவதற்காக, தமிழ்நாடு மற்றும் அந்தமான் மற்றும் நிக்கோபார் தீவுகளின் சென்னைக் கிளையின் அதிகார வரம்பிற்குட்பட்ட 4661 கிராம ஊராட்சிகளுக்கும், அந்தமான் மற்றும் நிக்கோபார் தீவுகளின் யூனியன் பிரதேசத்திற்கும் கிராம ஊராட்சிகளுக்கான முக்கியமான மற்றும் பொருத்தமான தரநிலைகளின் பட்டியல் தயாரிக்கப்பட்டு அனுப்பப்பட்டுள்ளது.
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
சுற்றுலா அமைச்சகம்
வெளிநாட்டு சுற்றுலாப் பயணிகளைக் கவர, கும்பமேளா உலக அளவில் பிரபலப்படுத்தப்படும்: திரு. கே.ஜே. அல்ஃபோன்ஸ்
வெளிநாட்டு சுற்றுலாப் பயணிகளை கவர்வதற்கு 2019 ஜனவரியில் தொடங்கவிருக்கும் 49 நாள் கும்பமேளாவை உலக அளவில் பிரபலப்படுத்துவதற்கு மத்திய அரசு கீழ்க்கண்ட நடவடிக்கைகளை மேற்கொள்ளவிருக்கிறது.
- நாடுமுழுவதும் “செல்வோம் கும்பமேளாவுக்கு செல்வோம்” என்ற பிரச்சாரத்தைத் தொடங்குதல்
- 2019 கும்பமேளாவிற்காக தனி அடையாளம் மற்றும் சந்தைக்கானப் பிரச்சாரம் செய்தல்
- வெளிநாட்டு சுற்றுலாப் பயணிகளை கவர்வதற்கு நாட்டில் உள்ள மிகப் பெரிய சர்வதேச விமான நிலையங்களில் விளம்பரங்கள் செய்தல்
- கும்பமேளாவிற்கு வருகை தரும் 192 நாடுகளுக்கான கொடியேற்றும் பகுதியை ஒதுக்கி மேம்படுத்துதல்
- வாரணாசியில் 2019-ல் ஏற்பாடு செய்யப்பட்டுள்ள வெளிநாடு வாழ் இந்தியர் தினத்திற்கு வருகை தரும் வெளிநாடு வாழ் இந்தியப் பிரதிநிதிகளை கும்பமேளாவிற்கு வரவழைத்தல்
இந்தத் தகவலை மக்களவையில் இன்று  மத்திய சுற்றுலாத் துறை இணையமைச்சர்  திரு. கே.ஜே. அல்ஃபோன்ஸ் தெரிவித்தார்.
-----
(Visitor Counter : 95
பிரதமர் அலுவலகம்
பிரதமர் குவாட் தலைவர்கள் உச்சி மாநாட்டில் ஆற்றிய தொடக்க உரையின் ஆங்கில மொழிபெயர்ப்பு
மாண்புமிகு பிரதமர் அல்பானீஸ், பிரதமர் கிஷிடா மற்றும் அதிபர் பைடன் அவர்களே,
இன்று இந்த குவாட் உச்சி மாநாட்டில் எனது நண்பர்கள் மத்தியில் பங்கேற்பதில் மகிழ்ச்சி அடைகிறேன். இந்தோ-பசிபிக் பகுதியில் அமைதி, ஸ்திரத்தன்மை மற்றும் செழிப்பு ஆகியவற்றை உறுதி செய்வதற்கான ஒரு முக்கியமான தளமாக குவாட் குழு தன்னை நிலைநிறுத்திக் கொண்டுள்ளது. இந்தோ-பசிபிக் பிராந்தியமானது உலகளாவிய வர்த்தகம், புதுமை மற்றும் வளர்ச்சியின் இயந்திரம் என்பதில் சந்தேகமில்லை. இந்தோ-பசிபிக்கின் பாதுகாப்பும் வெற்றியும் பிராந்தியத்திற்கு மட்டுமல்ல, உலகிற்கும் முக்கியமானது என்பதை நாங்கள் ஒருமனதாக ஒப்புக்கொள்கிறோம். ஜனநாயக விழுமியங்களின் அடிப்படையில் ஆக்கபூர்வமான செயல்பாடுகளுடன் நாம் முன்னேறுகிறோம்.
நமது கூட்டு முயற்சிகள் மூலம் சுதந்திரமான வெளிப்படையான மற்றும் உள்ளடக்கிய இந்தோ-பசிபிக் பற்றிய நமது பார்வைக்கு நடைமுறை வடிவங்களை வழங்குகிறோம். பருவநிலை நடவடிக்கை, பேரிடர் மேலாண்மை, தொழில்நுட்பங்கள், நம்பகமான விநியோகச் சங்கிலி, சுகாதாரப் பாதுகாப்பு, கடல்சார் பாதுகாப்பு, பயங்கரவாத எதிர்ப்பு போன்ற துறைகளில் நமது நேர்மறையான ஒத்துழைப்பு வளர்ந்து வருகிறது. பல நாடுகளும் குழுக்களும் தங்கள் இந்தோ-பசிபிக் பற்றிய பார்வையை எண்ணங்களை அறிவித்து வருகின்றன. இன்றைய நமது கூட்டம் இந்த முழுப் பிராந்தியத்தின் அனைவரையும் உள்ளடக்கிய மற்றும் மக்களை மையமாகக் கொண்ட வளர்ச்சி தொடர்பான பிரச்சனைகளைப் பற்றி விவாதிக்க ஒரு வாய்ப்பை வழங்கியிருக்கிறது.
உலக நலன், மனித நலன், அமைதி மற்றும் செழுமைக்காக குவாட் தொடர்ந்து பணியாற்றும் என்று நம்புகிறேன். வெற்றிகரமான இந்த உச்சிமாநாட்டின் தலைமைப் பொறுப்பை ஏற்றுள்ள பிரதமர் அல்பனீஸை நான் பாராட்டுகிறேன், வாழ்த்துகிறேன். 2024ஆம் ஆண்டில் குவாட் தலைவர்கள் உச்சிமாநாட்டை இந்தியாவில் நடத்த இருப்பதில் நாங்கள் மகிழ்ச்சியடைகிறோம்.
நன்றி
இது பிரதமர் உரையின் தோராயமான மொழிபெயர்ப்பு. உரை இந்தியில் வழங்கப்பட்டது.
பிரதமர் அலுவலகம்
உள்துறை அமைச்சகத்தின் மரம் நடும் பிரச்சாரம் சுற்றுச்சூழல் மற்றும் இயற்கையைப் பாதுகாக்கும் திசையில் அனைவருக்கும் ஊக்கமளிக்கும்: பிரதமர்
மத்திய உள்துறை அமைச்சர் திரு. அமித் ஷா ஒரு ட்விட்டர் பதிவில், உள்துறை அமைச்சகத்தின் 'அகில இந்திய மரம் வளர்ப்பு பிரச்சாரத்தின்' கீழ், 40 மில்லியன் மரக்கன்று நடப்பட்டுள்ளதாக தெரிவித்தார். சுற்றுச்சூழலைப் பாதுகாப்பதற்கான இந்தப் பிரச்சாரத்தை ஒரு முக்கியமான பங்களிப்பாக மாற்றியதற்காக அனைத்து சிஏபிஎஃப்களையும் திரு ஷா பாராட்டினார்.
திரு. ஷாவின் இந்த ட்விட்டருக்குப் பதிலளித்த பிரதமர்; "அற்புதமான சாதனை! சுற்றுச்சூழல் மற்றும் இயற்கையைப் பாதுகாப்பதற்கான உள்துறை அமைச்சகத்தின் இந்த மரம் நடும் பிரச்சாரம் அனைவருக்கும் உத்வேகம் அளிக்கும். " என்று கூறியுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட் தொடர்பான சமுதாய சேவை திட்டம் குறித்து உதம்பூர்தொகுதி தலைவர்களுடன் டாக்டர் ஜித்தேந்திர சிங் ஆலோசனை
உதம்பூர் - கதுவா-தோடா மக்களவை தொகுதியின் முக்கிய தலைவர்கள் மற்றும் பிரதிநிதிகளுடன் கொவிட் தொடர்பான சமுதாய சேவை திட்டங்கள் குறித்து மத்திய அமைச்சர் டாக்டர் ஜித்தேந்திர சிங் இன்று ஆய்வு நடத்தினார்.
தொகுதியில் இதுவரை மேற்கொள்ளப்பட்ட சமுதாய சேவை திட்டங்கள் குறித்து அப்போது ஆலோசிக்கப்பட்டது. பிரதமர் திரு.நரேந்திர மோடி தலைமையிலான அரசின் 7ம் ஆண்டு நிறைவு இம்மாதம் 30ம் தேதி வருவதை முன்னிட்டு, மேற்கொள்ளப்படும் சமூக சேவை திட்டங்கள் குறித்தும் இதில் ஆலோசிக்கப்பட்டது.
கொவிட் 2ம் அலையில், மருத்துவமனைகளில் செய்யப்பட்டுள்ள ஏற்பாடுகள் குறித்து அமைச்சர் பேசினார். எந்த நோயாளியும் பாதிக்கப்படாததை உறுதி செய்ய வேண்டும் என உள்ளூர் நிர்வாகத்தினர் கேட்டுக் கொள்ளப்பட்டனர். உதம்பூர் தொகுதியில் உள்ள அனைத்து மாவட்டங்களிலும் ஆக்ஸிஜன் ஆலைகள் சரியான நேரத்தில் நிறுவப்பட்டன என்றும் அவர் தெரிவித்தார்.
ஜம்மு காஷ்மீர் யூனியன் பிரதேசத்தில் தடுப்பூசி போடும் பணி 66 சதவீத்துக்கும் அதிமாக மேற்கொள்ளப்பட்டதாக டாக்டர் ஜித்தேந்திர சிங் தெரிவித்தார்.
உதம்பூர் மக்களவை தொகுதிக்கு கொவிட் நிவாரணப் பொருட்கள் அனுப்பியதற்காக மத்திய அமைச்சருக்கு கூட்டத்தில் கலந்து கொண்டவர்கள் நன்றி தெரிவித்தனர்.
கொவிட்-19 தொற்றுக்கு இடையிலும், உதம்பூர் தொகுதியில் வளர்ச்சிப் பணிகள் பாதிக்கவில்லை என்றும், இது எந்த சூழ்நிலையிலும் வளர்ச்சி பணிகள் தொடரும் என்ற உறுதியை காட்டுகிறது என்றும் டாக்டர் ஜித்தேந்திர சிங் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722195
நுகர்வோர் நலன், உணவு மற்றும் பொது விநியோகம் அமைச்சகம்
2020-21 காரீப் சந்தைப்பருவ கொள்முதல் செயல்பாடுகள்
2020-21ம் ஆண்டின் தற்போதை காரீப் சந்தை பருவத்தில், கடந்த ஆண்டுகளைப் போலவே குறைந்த பட்ச ஆதரவு விலை திட்டத்தின் படி விவசாயிகளிடம் இருந்து குறைந்த பட்ச ஆதரவு விலையில் 2020-21 பருவ காரீப் பயிர்களை அரசு தொடர்ந்து கொள்முதல் செய்து வருகிறது.
2020-21-ம் ஆண்டுக்கான காரீப் நெல் கொள்முதல் பணிகள் தமிழ்நாடு, குஜராத், உத்தரபிரதேசம், ஹரியானா, உத்தரகாண்ட், சண்டிகர், ஜம்மு&காஷ்மீர், கேரளா ஆகிய மாநிலங்கள்/யூனியன் பிரதேசங்களில் விரைவான வேகத்தில் முன்னேற்றம் கண்டுள்ளது. கடந்த 23-10-2020-ம் தேதி வரை இந்த மாநிலங்களில் 135.72 லட்சம் மெட்ரிக் டன் நெல் கொள்முதல் செய்யப்பட்டுள்ளது. இதே காலகட்டத்தில் கடந்த ஆண்டு 109.54 லட்சம் மெட்ரிக் டன் மட்டுமே கொள்முதல் செய்யப்பட்டது. கடந்த ஆண்டுடன் ஒப்பிடும் போது இது 23.91% அதிகமாகும். மொத்த கொள்முதல் அளவான 135.72 லட்சம் மெட்ரிக் டன்னில், பஞ்சாப் மாநிலத்தில் இருந்து மட்டும் 88.44 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது மொத்த நெல் கொள்முதலில் 65.16% ஆகும். தலா ஒரு மெட்ரிக் டன்னுக்கு ரூ.18,800 என்ற குறைந்த பட்ச ஆதார விலையில் மொத்தம் ரூ.25,625.29 கோடி குறைந்தபட்ச ஆதார விலையாக காரீப் சந்தைப் பருவக் கொள்முதலுக்குத் தரப்பட்டுள்ளது. மொத்தம்11.57 லட்சம் விவசாயிகள் பயன்பெற்றுள்ளனர்.
மேலும், மாநிலங்களில் இருந்து வந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரபிரதேசம், ஒடிசா, ராஜஸ்தான் மற்றும் ஆந்திர பிரதேச மாநிலங்களில் விலை ஆதரவுத் திட்டத்தின் கீழ் 2020 காரீப் சந்தைப் பருவத்துக்கான எண்ணைய் வித்துகள், பருப்பு வகைகள் 45.10 லட்சம் மெட்ரிக் டன் அளவுக்கு கொள்முதல் செய்ய அனுமதி வழங்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667298
----
(Visitor Counter : 120
பிரதமர் அலுவலகம்
இட்டாவா சாலை விபத்தில் ஏற்பட்ட உயிரிழப்புக்கு பிரதமர் இரங்கல்
உத்தரப்பிரதேசம், இட்டாவா பகுதியில் நடந்த சாலை விபத்தில் ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
விபத்தில் பலியானவர்களின் குடும்பத்தினருக்கு, அவர் தனது ஆழ்ந்த இரங்கலை தெரிவித்துள்ளார் மற்றும் காயம் அடைந்தோர் விரைவில் குணமடைய வேண்டும் எனவும் அவர் நம்பிக்கை தெரிவித்துள்ளார்.
-------
(